**Aktualitātes ESF projektā “Atbalsts izglītojamo individuālo kompetenču attīstībai” Nr.8.3.2.2/16/I/001**

Eiropas Sociālā fonda projektā “Atbalsts izglītojamo individuālo kompetenču attīstībai” (projekts Nr. 8.3.2.2/16/I/001) arī šajā mācību gadā piedalās 10 Tukuma novada izglītības iestādes: Tukuma Raiņa ģimnāzija, Tukuma 2.vidusskola, Tukuma E. Birznieka-Upīša 1.pamatskola, Tukuma 2.pamatskola, Tukuma 3.pamatskola, Pūres pamatskola, Tumes pamatskola, Irlavas pamatskola, Zemgales vidusskola un Džūkstes pamatskola. Projekta 2.posms ilgs līdz 2021.gada 31.maijam. Projekta ietvaros tiek realizētas dažādas mācību satura un ārpusstundu aktivitātes ar mērķi ieinteresēt skolēnus un piedāvāt apgūt zināšanas padziļināti, veicinot izglītojamo izaugsmi un attīstot talantu.

Saistībā ar izsludināto ārkārtas situāciju valstī, lielāka uzmanība tiek pievērsta skolēnu atbalstam zināšanu apguvē attālinātā mācību procesa laikā. Tāpēc projektā iesaistītie pedagogi – pedagogu palīgi, pedagogi, logopēdi, laboranti, sociālie pedagogi - sniedz atbalstu tiem skolēniem, kuriem tas nepieciešams visvairāk, palīdzot gan mācību stundu laikā, gan patstāvīgi apgūstot jaunās zināšanas. Atbalstu skolēniem sniedz arī tie pedagogi, kuri līdz ārkārtas situācijas izsludināšanai vadīja dažādas ārpusstundu nodarbības.

Tukuma novada Izglītības pārvaldes

izglītības darba vecākā speciāliste L.Ingevica